2. ΝΟΜΟΣ υπ' αριθ. 1444 της 20/23 Ιουν. 1950 Περί τροποποιήσεως και συμπληρώσεως του Ν. Δ. 452/1947, περί μέτρων προστασίας της τοματοπαραγωγής. Άρθρ.1-4.(Προσωρινής ισχύος, δια την εσοδείαν 1950). Άρθρ.5.-Από της τρεχούσης εσοδείας τοματοπαραγωγής 1950 η συμπύκνωσις τοματοπολτού καθ' άπασαν την Χώραν υπό των βιομηχανιών διενεργείται αποκλειστικώς εν κενώ δια κλειστού λέβητος (Βάκουουμ) απαγορευομένης απολύτως της συμπυκνώσεως εις τον ελεύθερον αέρα δι' ανοικτού λέβητος (διπύθμενον τηγάνι). Πάσα παράβασις του παρόντος άρθρου συνεπάγεται, πλην των προβλεπομένων κυρώσεων υπό του ανωτέρω άρθρ. 3 και την κατάσχεσιν και καταστροφήν του παρά τας διατάξεις του παρόντος παρασκευσθέντος τοματοπολτού. Πάσα διάταξις αντικειμένη προς τας διατάξεις του παρόντος Νόμου καταργείται. H ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 